20.5.2014 Jurnalul Oficial al Uniunii Europene L 148J21 REGULAMENTUL DELEGAT (UE) NR. 527/2014 AL COMISIEI din 12 martie 2014 de completare a Directivei 2013/36/UE a Parlamentului European şi a Consiliului în ceea ce priveşte standardele tehnice de reglementare referitoare la specificarea claselor de instrumente care reflectă în mod corespunzător calitatea creditului instituției în condiții de asigurare a continuității activi- tății şi care sunt adecvate pentru a fi utilizate în scopul remunerației variabile (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modi- ficare a Directivei 2002/87/CE și de abrogare a Directivelor 2006/48/CE și 2006/49/CE ('), în special articolul 94 alineatul (2), întrucât: (1) Remunerația variabilă atribuită sub formă de instrumente ar trebui să promoveze o gestionare a riscurilor viabilă şi eficace și nu ar trebui să încurajeze asumarea unor riscuri care depăşesc nivelul de risc tolerat de instituție. Prin urmare, clasele de instrumente care pot fi folosite în scopul remunerației variabile ar trebui să alinieze interesele personalului la cele ale acţionarilor, ale creditorilor și ale altor părţi interesate, oferind personalului stimulente pentru a acţiona în interesul pe termen lung al instituției și pentru a nu-şi asuma riscuri excesive. (2) Pentru a se asigura că există o legătură strânsă cu calitatea creditului unei instituții în condiţii de asigurare a conti- nuității activității, instrumentele utilizate în scopul remunerației variabile ar trebui să conțină evenimente declan- şatoare corespunzătoare pentru reducerea valorii sau pentru conversie care să reducă valoarea instrumentelor în cazul în care calitatea creditului instituției în condiții de asigurare a continuității activității s-a deteriorat. Eveni- mentele declanşatoare utilizate în scopul remunerației nu ar trebui să modifice nivelul de subordonare a instru- mentelor şi, prin urmare, nu ar trebui să antreneze excluderea din clasa instrumentelor de fonduri proprii a instrumentelor de fonduri proprii de nivel 1 suplimentar sau a instrumentelor de fonduri proprii de nivel 2. (3 În timp ce condițiile aplicabile instrumentelor de fonduri proprii de nivel 1 suplimentar şi instrumentelor de fonduri proprii de nivel 2 sunt precizate la articolele 52 și 63 din Regulamentul (UE) nr. 575/2013 al Parlamen- tului European şi al Consiliului (?), celelalte instrumente menționate la articolul 94 alineatul (1) litera (l) punctul (ii) din Directiva 2013/36/UE care pot fi convertite integral în instrumente de fonduri proprii de nivel 1 de bază sau a căror valoare poate fi redusă nu fac obiectul unor condiții specifice în temeiul respectivului regulament, întrucât acestea nu intră în clasa instrumentelor de fonduri proprii în scopuri prudențiale. Prin urmare, ar trebui stabilite cerințe specifice pentru diferitele clase de instrumente pentru a se asigura că acestea pot fi utilizate în scopul remunerației variabile, ținând seama de natura diferită a instrumentelor. Utilizarea instrumentelor în scopul remu- nerației variabile nu ar trebui să împiedice, în sine, posibilitatea de a le clasifica drept fonduri proprii ale unei instituții, atât timp cât condițiile prevăzute în Regulamentul (UE) nr. 575/2013 sunt respectate. De asemencea, nu ar trebui să se considere că o astfel de utilizare oferă, în sine, un stimulent pentru răscumpărarea instrumentului, întrucât, după trecerea perioadelor de reportare și de reținere, membrii personalului dispun, în general, de alte mijloace decât răscumpărarea pentru a obţine lichidități. (4) Instrumentele de alt tip cuprind instrumentele de datorie nemonetare sau instrumentele legate de datorie care nu intră în clasa fondurilor proprii. Instrumentele de alt tip nu se limitează la instrumentele financiare, astfel cum sunt definite la articolul 4 alineatul (1) punctul 50 din Regulamentul (UE) nr. 575/2013, ci pot cuprinde și alte instrumente nemonetare, care ar putea fi incluse în acordurile dintre instituție și membrii personalului său. Pentru a se asigura că aceste instrumente reflectă calitatea creditului unei instituții în condiții de asigurare a continuității activității, este oportun să se stabilească cerințe corespunzătoare care să garanteze că împrejurările în care valoarea acestor instrumente este redusă sau în care aceste instrumente sunt convertite nu se limitează doar la situaţiile de redresare sau de rezoluție. () JOL176,27.6.2013, p. 338. () Regulamentul (UE) nr. 575/2013 al Parlamentului European şi al Consiliului din 26 iunie 2013 privind cerințele prudențiale pentru insti- tuțiile de credit și societățile de investiții și de modificare a Regulamentului (UE) nr. 648/2012 JO L 176,27.6.2013, p. 1).